kardosdrur/scandi-wiki huggingface dataset:
Pindsvinet

Pindsvinet er en fransk film instrueret af Mona Achache i 2008 og udgivet i 2009. Manuskriptet er frit inspireret af Muriel Barberys roman Pindsvinets elegance.

Handling 
Paloma er en meget intelligent 11-årig pige. Hendes afsky for hendes forældres og søsterens middelmådighed gør, at hun ikke ønsker at leve sådan. Hun beslutter sig derfor for, at begå selvmord ved sin næste fødselsdag.

Renée Michel, en gnaven 54-årig vicevært, lever som en eneboer i bygningen, hvor Paloma og hendes familie bor, og hvor hun skjuler sin store litterære interesse for hendes arbejdsgivere, som derfor kun ser en vicevært uden intelligens eller talent.

En dag flytter en ny beboer, Hr. Ozu, ind i bygningen. Han er enkemand og af japansk oprindelse og kommer til at ændre hverdagen for Paloma og Renée.

Medvirkende 
 Josiane Balasko: Fru Renée Michel, viceværten
 Garance Le Guillermic: Paloma Josse, pigen
 Togo Igawa: Hr. Kakuro Ozu, den nye beboer i bygningen
 Anne Brochet: Solange Josse, Palomas mor
 Wladimir Yordanoff: Paul Josse, Palomas far
 Sarah Lepicard: Colombe Josse, Palomas ældre søster
 Gisèle Casadesus: Fru De Broglie, pensionist på 3. sal
 Jean-Luc Porraz: Jean-Pierre, den ensomme skakspiller
 Ariane Ascaride: Manuela Lopez, husholdersken
 Samuel Achache: Tiberius
 Valérie Karsenti: Mor til Tiberius
 Stephan Wojtowicz: Far til Tiberius
 Miyako Ribola: Yoko Ozu, Kakuros barnebarn

Om filmen

Tilpasning af romanen 
Inspireret af Muriel Barberys Pindsvinets elegance, har Mona Achache lavet en del tilpasninger. Således slettede hun nogle scener i romanen for at tilføje andre. Dagbogen, hvor Paloma noterer sine observationer af sin "borgerlige" og "morbide" verden, erstattes af et videokamera. Dette gør det muligt, at bringe visse elementer i teksten på skærmen, hvor Fru Michel henvender sig til læseren, og erstatter det traditionelle " voice-over"-system. Derudover er eventyret med guldfisken en tilføjelse.

Referencer 
Der henvises flere steder til den japanske filmskaber Yasujirō Ozu:
 Den nye japansk beboer, kaldes Mr. Ozu;
 Fru Michel og M.Ozu ser en film, som de begge husker: Munekata kyôdai af Yasujirō Ozu fra 1950 .

Ligesom romanen henviser filmen til romanen La Nausée af filosoffen Jean-Paul Sartre gennem citatet  .

Andet 
Filmen udspilles i rue Eugène Manuel i Paris 16. arrondissement.

Udmærkelser 
 2009 Cairo International Film Festival
 2010 Seattle International Film Festival

Kilder

Eksterne henvisninger 
 Pindsvinet på avoir-alire

 

Japansksprogede film
Fransksprogede film
Franske film fra 2009
Film instrueret af Mona Achache
Mona Achache

Mona Achache, født den 18. marts 1981, er en fransk instruktør og manuskriptforfatter, som også lejlighedsvis optræder i mindre roller.

Biografi 
Efter en litterær og teatralsk skolegang bliver Mona Achache assisterende instruktør, derefter assisterende manuskriptforfatter, på fiktionsfilm og dokumentarer.
Efter hun som 20-årig bliver mor, laver hun i 2002 en dokumentar om fødslen.
I 2004 og 2007 instruerede hun relativt succesfuldt filmene Suzanne og Wawa, to prisvindende kortfilm.
Hendes første spillefilm Pindsvinet udgives i 2009 i Frankrig og derefter i mere end tredive lande. Derefter deltager Mona Achache i skrivningen af flere scenarier.
Bankable, en tv-film lavet i 2011, udsendes på Arte.
Les Gazelles, hendes anden spillefilm, udgives i begyndelsen af 2014.

Filmografi

Som instruktør 
 2005: Suzanne (kortfilm)
 2008: Wawa (kortfilm)
 2009: Pindsvinet
 2012: Bankable (tv-film)
 2014: Les Gazelles
 2015- 2017: Marjorie (tv-serie), 3 episoder
 2016: Accusé (tv-serie), 3 episoder
 2019: Osmosis (TV-serie), 2 episoder

 Som skuespiller eller indtaler 
 2009 : Eden à l'ouest for Costa-Gavras : Marie-Lou
 2011 : Dans la tourmente fra Christophe Ruggia : Charlier-kone
 2013 : Cinéast(e)s (dokumentarserie) af Julie Gayet og Mathieu Busson : sig selv

 Som assisterende instruktør 
 2003: Alfred Nakache, svømmeren i Auschwitz (dokumentar) af Christian Meunier
 2003: Père et Fils af Michel Boujenah

 Udmærkelser 
 2009 Cairo International Film Festival: Silver Pyramid, Award for Best Achievement, Special Prize og FIPRESCI Prize for Pindsvinet
 2010 Seattle International Film Festival: Golden Space Needle for Pindsvinet''

Eksterne henvisninger 
 

Filminstruktører fra Frankrig
Manuskriptforfattere fra Frankrig
K League

K League ( Hangul : K 리그) (Korea Professional Football League) er Sydkoreas professionelle fodboldliga, hvilket inkluderer første division K League 1 og anden division K League 2.

Historie 
K League Classic blev grundlagt i 1983 som den koreanske Super League med fem medlemsklubber. De første fem klubber var Hallelujah FC, Yukong Elephants, POSCO Dolphins, Daewoo Royals og Kookmin Bank FC. Hallelujah FC vandt den første titel og vandt mesterskabet med et point foran Daewoo Royals.

I 1998 blev Koreas fodboldliga reformeret og omdøbt K League (K League var officiel ortografi i 2012). Siden oprettelsen er ligaen udvidet fra de første 5 til 16 klubber. Af de fem indvielsesklubber er kun Yukong Elephants, POSCO Dolphins og Daewoo Royals tilbage i K League; Kookmin Bank FC faldt ud af ligaen i slutningen af 1984, og Hallelujah FC fulgte sæsonen efter.

I 2013 introducerede K League divisionssystemet, hvor ligaen blev opdelt i to afdelinger. Navnet på første divisions var K League Classic, navnet på anden division var K League Challenge og det omfattende varemærke var K League. Det faktum, at både første og anden division havde meget ens navne, forårsagede en vis grad af forvirring og kontrovers. Fra og med sæsonen 2018 blev første division omdøbt til K League 1 og anden division til K League 2.

Referencer

Eksterne henvisninger 
 Officielt K League-websted 
 Officielt K League-websted 

Fodbold i Sydkorea
Fodboldturneringer
Sjón

Sigurjón Birgir Sigurðsson (født 27. august 1962), kendt under kunstnernavnet Sjón, er en islandsk forfatter og lyriker. Navnet Sjón er en forkortelse af Sigurjón og betyder syn. Han har skrevet musiktekster samt lyrik, og hans romaner er oversat til 35 sprog. I 2005 modtog han Nordisk Råds Litteraturpris for sin femte roman Skygge-Baldur.

Værker oversat til dansk 
 Korngult hår, grå øjne, roman (2019)
 CoDex 1962, roman (2016)
 Månesten, roman (2013)
 Tusmørkeundere, roman (2008)
 Splinten fra Argo, roman (2005)
 Skygge-Baldur, roman (2003)
 Dine øjne så mig, roman (1994)

Referencer

Eksterne henvisninger 
 Sjón forfatterweb.dk

Romanforfattere fra Island
Digtere fra Island
Triumph MC Owners' Club Denmark

Den danske Triumph-klub blev stiftet i 1988 af en gruppe entusiaster, som fire gange om året udgiver et klubblad. 

Klubben arrangerer hvert år i august Britannia Rally.

I 2019 er klubbens vedtægter ændret, så der ligesom i Storbritannien kan oprettes afdelinger (branches), og den første er godkendt i København.

Inspirationen kom fra Storbritannien, hvor den første branch i Triumph Owners' Motor Cycle Club blev stiftet i London i 1949. TOMCC dækker internationalt og har i dag branches i USA, Australien og Italien.

Kilder

Eksterne henvisninger 
 TOMCC
 København
 Britannia Rally

Motorcykelklubber
Terminator Dark Fate

Terminator Dark Fate er en amerikansk science-fiction film fra 2019. Den blev instrueret af Tim Miller og med Arnold Schwarzenegger og Linda Hamilton i hovedrollerne. Desuden er James Cameron tilbage som producent.

Medvirkende 
 Linda Hamilton som Sarah Connor
 Arnold Schwarzenegger som T-800 "Model 101" / Carl
 Brett Azar som en ung T-800
 Mackenzie Davis som Grace
 Natalia Reyes som Daniella "Dani" Ramos
 Gabriel Luna som Rev-9: en avanceret Terminator
 Diego Boneta
 Edward Furlong som John Connor:
 Jude Collie som en ung John Connor
 Steven Cree
 Enrique Arce

Kilder

Eksterne henvisninger 
 

Dark Fate
Science fiction-film fra USA
Film med tidsrejser
Engelsksprogede film
Spansksprogede film
Amerikanske film fra 2019
Aviso

En aviso var en betegnelse for et lille, hurtigtsejlende og letbevæbnet krigsskib, der blev benyttet til kommunikation og opklaring (udspejdning af modstandere). Navnet kommer af de spanske og portugisiske ord for meddelelse, råd og efterretning. I den danske flåde har man aldrig haft egentlige aviso’er, opgaven har kunnet udføres af lette krydsere eller mindre skibe. Den franske, den tyske og den portugisiske flåde har benyttet skibstypen. 

Det sidste skib i Kriegsmarine med den betegnelse var Hela, der blev søsat i 1940. Den franske og den portugisiske flåde benyttede typebetegnelsen også efter 2. Verdenskrig.

Kilder

 Ordbog over det danske sprog
 Salmonsens Leksikon om Aviso

Skibstyper
Krigsskibe
Nathan Twaddle

Robert Nathan Twaddle (født 21. august 1976 i Hamilton, New Zealand) er en newzealandsk roer.

Twaddle vandt, som makker til George Bridgewater, bronze i toer uden styrmand ved OL 2008 i Beijing. Newzealænderne blev i finalen besejret af australierne Drew Ginn og Duncan Free, der vandt guld, og af David Calder og Scott Frandsen fra Canada, der fik sølv. Parret deltog i samme disciplin ved OL 2004 i Athen, hvor de sluttede på fjerdepladsen.

Twaddle og Bridgewater vandt desuden VM-guld i toer uden styrmand ved VM 2005 i Japan, og sølv i samme disciplin ved VM i både 2006 og 2007.

OL-medaljer 
 2008:  Bronze i toer uden styrmand

Referencer

Eksterne henvisninger 

Roere fra New Zealand
George Bridgewater

George Spencer Bridgewater (født 18. januar 1983 i Wellington, New Zealand) er en newzealandsk roer.

Bridgewater vandt, som makker til Nathan Twaddle, bronze i toer uden styrmand ved OL 2008 i Beijing. Newzealænderne blev i finalen besejret af australierne Drew Ginn og Duncan Free, der vandt guld, og af David Calder og Scott Frandsen fra Canada, der fik sølv. Parret deltog i samme disciplin ved OL 2004 i Athen, hvor de sluttede på fjerdepladsen, og Bridgewater var desuden med i den newzealandske dobbeltfirer ved OL 2016 i Rio de Janeiro.

Bridgewater og Twaddle vandt desuden VM-guld i toer uden styrmand ved VM 2005 i Japan, og sølv i samme disciplin ved VM i både 2006 og 2007.

OL-medaljer 
 2008:  Bronze i toer uden styrmand

Referencer

Eksterne henvisninger 

Roere fra New Zealand
Personer fra Wellington
Olympiske medaljevindere i roning 
Olympiske bronzemedaljevindere fra New Zealand 
Medaljevindere ved sommer-OL 2008
Donovan Cech

Donovan Cech (født 2. maj 1974 i Cape Town, Sydafrika) er en sydafrikansk tidligere roer.

Cech vandt, som makker til Ramon di Clemente, bronze i toer uden styrmand ved OL 2004 i Beijing. Med medaljen skrev de historie som de første afrikanske OL-medaljevindere i roning nogensinde. Parret blev i finalen besejret af australierne Drew Ginn og Duncan Free, der vandt guld, og af brødrene Siniša og Nikša Skelin fra Kroatien, der fik sølv. Parret deltog i samme disciplin ved OL 2000 i Sydney, hvor de sluttede på sjettepladsen.

Cech og di Clemente vandt desuden fire VM-medaljer i toer uden styrmand, sølv i 2002 og 2005, og bronze i 2001 og 2003.

OL-medaljer 
 2004:  Bronze i toer uden styrmand

Referencer

Eksterne henvisninger 

Roere fra Sydafrika
Personer fra Cape Town
Ramon di Clemente

Ramon di Clemente (født 2. maj 1975 i Johannesburg, Sydafrika) er en sydafrikansk tidligere roer.

Di Clemente vandt, som makker til Donovan Cech, bronze i toer uden styrmand ved OL 2004 i Beijing. Med medaljen skrev de historie som de første afrikanske OL-medaljevindere i roning nogensinde. Parret blev i finalen besejret af australierne Drew Ginn og Duncan Free, der vandt guld, og af brødrene Siniša og Nikša Skelin fra Kroatien, der fik sølv. Parret deltog i samme disciplin ved OL 2000 i Sydney, hvor de sluttede på sjettepladsen, og di Clemente var også, som makker til Shaun Keeling, med ved OL 2008 i Beijing.

Di Clemente og Cech vandt desuden fire VM-medaljer i toer uden styrmand, sølv i 2002 og 2005, og bronze i 2001 og 2003.

OL-medaljer 
 2004:  Bronze i toer uden styrmand

Referencer

Eksterne henvisninger 

Roere fra Sydafrika
Personer fra Johannesburg
Matthew Long

Matthew Long (født 27. juni 1975 i Sydney) er en australsk tidligere roer.

Long deltog sammen med James Tomkins i toer uden styrmand ved OL 2000 i hjembyen Sydney. Parret blev nummer to i deres indledende heat og vandt deres semifinale, inden de i finalen blev besejret af franskmændene Michel Andrieux og Jean-Christophe Rolland, der vandt guld, og Sebastian Bea og Ted Murphy fra USA, der fik sølv.

OL-medaljer 
 2000:  Bronze i toer uden styrmand

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 2000
Olympiske bronzemedaljevindere fra Australien
Denis Žvegelj

Denis Žvegelj (født 24. juni 1972 i Jesenice, Jugoslavien) er en slovensk tidligere roer.

Žvegelj vandt, som makker til Iztok Čop, bronze i toer uden styrmand ved OL 1992 i Barcelona. Medaljen var historisk, da det var Sloveniens første nogensinde ved et OL som selvstændig nation. Parret blev i finalen besejret af briterne Matthew Pinsent og Steve Redgrave, der vandt guld, og af Colin von Ettingshausen og Peter Hoeltzenbein fra Tyskland, der fik sølv. Han deltog også i firer uden styrmand ved OL 1996 i Atlanta, hvor den slovenske båd kom ind på fjerdepladsen.

Žvegelj vandt desuden én VM-medalje, en bronzemedalje i toer uden styrmand ved VM 1993 i Tjekkiet, som makker til Iztok Čop.

OL-medaljer 
 1992:  Bronze i toer uden styrmand

Referencer

Eksterne henvisninger 

Roere fra Jugoslavien
Roere fra Slovenien
Sadik Mujkič

Sadik Mujkič (født 29. februar 1968 i Jesenice, Jugoslavien) er en slovensk tidligere roer og dobbelt olympisk medaljevinder.

Mujkič vandt bronze for Jugoslavien i toer uden styrmand ved OL 1988 i Seoul. Hans makker i båden var Bojan Prešern. Fire år senere stillede han op for det uafhængige Slovenien, som en del af landets firer uden styrmand, der vandt bronze ved OL 1992 i Barcelona. Han deltog også ved OL 1996 i Atlanta, hvor slovenernes firer uden styrmand kom ind på fjerdepladsen.

OL-medaljer 
 1988:  Bronze i toer uden styrmand
 1992:  Bronze i firer uden styrmand

Referencer

Eksterne henvisninger 

Roere fra Jugoslavien
Roere fra Slovenien
Bojan Prešern

Bojan Prešern (født 4. august 1962 i Jesenice, Jugoslavien) er en slovensk tidligere roer.

Prešern vandt bronze for Jugoslavien i toer uden styrmand ved OL 1988 i Seoul. Hans makker i båden var Sadik Mujkič. I finalen blev slovenerne besejret af briterne Andy Holmes og Steve Redgrave, der vandt guld, og af rumænske Dănuț Dobre og Dragoș Neagu, som fik sølvmedaljerne.

OL-medaljer 
 1988:  Bronze i toer uden styrmand

Referencer

Eksterne henvisninger 

Roere fra Jugoslavien
Roere fra Slovenien
Hans Magnus Grepperud

Hans Magnus Grepperud (født 10. maj 1958 i Oslo) er en norsk tidligere roer.

Grepperud vandt bronze i toer uden styrmand ved OL 1984 i Los Angeles. Hans makker i båden var Sverre Løken. De to nordmænd vandt deres indledende heat samt deres semifinale, og i finalen sikrede de sig bronzen,  idet de blev besejret af rumænerne Petru Iosub og Valer Toma, der vandt guld, og spanierne Fernando Climent og Luis María Lasúrtegui, der tog sølvmedaljerne.

Grepperud og Løken vandt desuden en VM-guldmedalje i toer uden styrmand ved VM 1982 i Luzern, Schweiz.

OL-medaljer 
 1984:  Bronze i toer uden styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1984
Olympiske bronzemedaljevindere fra Norge
Sverre Løken

Sverre Løken (født 27. juli 1960 i Bærum) er en norsk tidligere roer.

Løken vandt bronze i toer uden styrmand ved OL 1984 i Los Angeles. Hans makker i båden var Hans Magnus Grepperud. De to nordmænd vandt deres indledende heat samt deres semifinale, og i finalen sikrede de sig bronzen,  idet de blev besejret af rumænerne Petru Iosub og Valer Toma, der vandt guld, og spanierne Fernando Climent og Luis María Lasúrtegui, der tog sølvmedaljerne.

Løken og Grepperud vandt desuden en VM-guldmedalje i toer uden styrmand ved VM 1982 i Luzern, Schweiz.

OL-medaljer 
 1984:  Bronze i toer uden styrmand

Referencer

Eksterne henvisninger 

Roere fra Norge
Deltagere for Norge ved sommer-OL 1984
Olympiske bronzemedaljevindere fra Norge
Charles Wiggin

Anthony Charles D. Wiggin (født 18. januar 1950) er en britisk tidligere roer.

Wiggin vandt bronze i toer uden styrmand ved OL 1980 i Moskva. Hans makker i båden var Malcolm Carmichael. Den britiske båd blev i finalen besejret af Østtysklands Bernd og Jörg Landvoigt, der vandt guld, og af sovjetrusserne Jurij og Nikolaj Pimenov der tog sølvmedaljerne.

OL-medaljer 
 1980:  Bronze i toer uden styrmand

Referencer

Eksterne henvisninger 

Roere fra Storbritannien
Malcolm Carmichael

Malcolm James Carmichael (født 8. september 1955) er en britisk tidligere roer.

Carmichael vandt bronze i toer uden styrmand ved OL 1980 i Moskva. Hans makker i båden var Charles Wiggin. Den britiske båd blev i finalen besejret af Østtysklands Bernd og Jörg Landvoigt, der vandt guld, og af sovjetrusserne Jurij og Nikolaj Pimenov der tog sølvmedaljerne.

OL-medaljer 
 1980:  Bronze i toer uden styrmand

Referencer

Eksterne henvisninger 

Roere fra Storbritannien
Peter van Roye

Peter van Roye (født 30. maj 1950 i Lingen, Vesttyskland) er en tysk tidligere roer.

Van Roye vandt bronze for Vesttyskland i toer uden styrmand ved OL 1976 i Montreal. Hans makker i båden var Thomas Strauß. Den tyske båd blev i finalen besejret af Østtysklands Bernd og Jörg Landvoigt, der vandt guld, og af amerikanerne Calvin Coffey og Mike Staines der tog sølvmedaljerne.

Van Roye var desuden en del af den vesttyske firer uden styrmand, der vandt VM-bronze ved VM 1974 i Luzern, Schweiz.

OL-medaljer 
 1976:  Bronze i toer uden styrmand

Referencer

Eksterne henvisninger 

Roere fra Tyskland
Thomas Strauß

Thomas Strauß (født 15. december 1953 i Vestberlin, Vesttyskland) er en tysk tidligere roer.

Strauß vandt bronze for Vesttyskland i toer uden styrmand ved OL 1976 i Montreal. Hans makker i båden var Peter van Roye. Den tyske båd blev i finalen besejret af Østtysklands Bernd og Jörg Landvoigt, der vandt guld, og af amerikanerne Calvin Coffey og Mike Staines der tog sølvmedaljerne.

OL-medaljer 
 1976:  Bronze i toer uden styrmand

Referencer

Eksterne henvisninger 

Roere fra Tyskland
Personer fra Berlin
Roel Luynenburg

Roelof "Roel" Johan Luynenburg (født 23. maj 1945 i Haarlem, Holland) er en hollandsk tidligere roer.

Luynenburg deltog sammen med Ruud Stokvis ved OL 1968 og 1972 i roning i toer uden styrmand. Ved OL i 1968 vandt parret både deres indledende heat og deres semifinaleheat, men fuldførte ikke finalen, hvorpå de sluttede på en samlet sjetteplads.

Ved OL 1972 i München blev hollænderne nummer tre i det indledende heat, hvorpå de vandt deres opsamlingsheat. I semifinalen blev de nummer to, og i finalen vandt de bronze efter den østtyske båd, roet af Siegfried Brietzke og Wolfgang Mager, der vandt guld, og schweizerne Heinrich Fischer og Alfred Bachmann, der fik sølv.

Luynenburg og Stokvis var også med i den hollandske firer uden styrmand, der vandt bronze ved VM i 1966.

OL-medaljer 
 1972:  Bronze i toer uden styrmand

Referencer

Eksterne henvisninger 

Roere fra Holland
Personer fra Haarlem
Deltagere for Holland ved sommer-OL 1968
Deltagere for Holland ved sommer-OL 1972
Olympiske bronzemedaljevindere fra Holland
Olympiske medaljevindere i roning
Medaljevindere ved sommer-OL 1972
Ruud Stokvis

Rudolf "Ruud" Stokvis (født 24. april 1943 i Amsterdam, Holland) er en hollandsk tidligere roer.

Stokvis deltog sammen med Roel Luynenburg ved OL 1968 og 1972 i roning i toer uden styrmand. Ved OL i 1968 vandt parret både deres indledende heat og deres semifinaleheat, men fuldførte ikke finalen, hvorpå de sluttede på en samlet sjetteplads.

Ved OL 1972 i München blev hollænderne nummer tre i det indledende heat, hvorpå de vandt deres opsamlingsheat. I semifinalen blev de nummer to, og i finalen vandt de bronze efter den østtyske båd, roet af Siegfried Brietzke og Wolfgang Mager, der vandt guld, og schweizerne Heinrich Fischer og Alfred Bachmann, der fik sølv.

Luynenburg og Stokvis var også med i den hollandske firer uden styrmand, der vandt bronze ved VM i 1966.

OL-medaljer 
 1972:  Bronze i toer uden styrmand

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1968
Deltagere for Holland ved sommer-OL 1972
Olympiske bronzemedaljevindere fra Holland
Olympiske medaljevindere i roning
Medaljevindere ved sommer-OL 1972
Peter Christiansen (roer)

Peter Fich Christiansen (født 4. april 1941 på Frederiksberg) er en dansk tidligere roer.

Christiansen vandt (sammen med den fire år yngre Ib Ivan Larsen fra Lyngby) bronze i toer uden styrmand ved OL 1968 i Mexico City efter en finale, hvor den østtyske båd, roet af Jörg Lucke og Heinz-Jürgen Bothe, fik guld, mens amerikanerne Larry Hough og Philip Johnson fik sølv. Han deltog også ved både OL 1964 i Tokyo og OL 1972 i München.

Christiansen vandt EM-guld i toer uden styrmand ved EM 1965, som makker til Hans Jørgen Boye. Han fik bronze i samme i samme disciplin ved EM 1964 og EM 1969.

OL-medaljer 
 1968:  Bronze i toer uden styrmand

Referencer

Eksterne henvisninger 

Roere fra Danmark
Personer fra Frederiksberg
Medaljevindere fra Danmark ved sommer-OL 1968
Olympiske bronzemedaljevindere fra Danmark
Deltagere for Danmark ved sommer-OL 1964
Deltagere for Danmark ved sommer-OL 1972
Ib Ivan Larsen

Ib Ivan Larsen (født 1. april 1945 i Kongens Lyngby) er en dansk tidligere roer.

Larsen vandt (sammen med den fire år ældre Peter Christiansen fra Frederiksberg) bronze i toer uden styrmand ved OL 1968 i Mexico City efter en finale, hvor den østtyske båd, roet af Jörg Lucke og Heinz-Jürgen Bothe, fik guld, mens amerikanerne Larry Hough og Philip Johnson fik sølv.

Larsen vandt EM-bronze i toer uden styrmand ved EM 1969, igen som makker til Peter Christiansen.

OL-medaljer 
 1968:  Bronze i toer uden styrmand

Referencer

Eksterne henvisninger 

Roere fra Danmark
Personer fra Kongens Lyngby
Medaljevindere fra Danmark ved sommer-OL 1968
Olympiske bronzemedaljevindere fra Danmark
Michael Schwan

Michael Schwan (født 5. november 1939 i Konstanz) er en tysk tidligere roer.

Schwan roede først toer uden styrmand sammen med Wolfgang Hottenrott, og de blev vesttyske mestre og vandt EM-sølv i 1964. Ved OL 1964 i Tokyo stillede de op for det fællestyske hold og vandt først deres indledende heat. I finalen var canadierne hurtigst og vandt foran de nederlandske europamestre, mens Hottenrott og Schwan et stykke efter de to første vandt en sikker bronzemedalje.

Året efter vandt de igen det vesttyske mesterskab i toer uden styrmand og var med til at vinde i firer med styrmand. Schwan skiftede derpå til otteren og var i 1966 med til at blive verdensmester i denne båd, hvilket indbragte ham og resten af besætningen Silberne Lorbeerblatt, Vesttysklands højeste sportsudmærkelse, i 1967.

Han blev senere mangeårig præsident for sin klub, Karlsruher RK Alemannia.

OL-medaljer 
 1964:  Bronze i toer uden styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1964
Olympiske bronzemedaljevindere fra Tyskland